cyanic-selkie/wikianc huggingface dataset:
నరకాసురుడు
దీనితో తమ కష్టాలు తొలిగి పోయాయని సంతోషించి మరునాడు సకలలోక వాసులు దీపాలను వెలిగించి సంబరాలను జరుపుకుంటారు. అప్పటి నుంచి ‘దీపావళి’ పండుగ జరుపుకోవడం ఆచారమైనట్లు కథనం. పిల్లలు పెడద్రోవ పట్టినప్పుడు తల్లిదండ్రులు వారిని శిక్షించి వారిని మార్చడానికి ప్రయత్నించాలని ‘నరకాసుర వధ ’వృత్తాంతాన్ని బట్టి అర్థం చేసుకోవచ్చు. సత్యభామే ఎందుకు? భూదేవి కోరికను మన్నించి విష్ణుమూర్తి నరకాసురుడిని అత్యంత బలవంతుడిగా మార్చుతాడు. ‘నరకాసురుడు కేవలం తన తల్లి భూదేవి చేతుల్లో మాత్రమే హతమౌతాడు’ అని వరమిస్తాడు. నరకాసురుడి అకృత్యాలను భరించలేని పరిస్థితిలో భూలోక వాసులు శ్రీకృష్ణుడి వద్దకు వెళ్లి రక్షించమని వేడుకుంటారు. కానీ కృష్ణుడికి నరకాసురుడి వరం గురించి తెలుసు. అందుకే భూదేవి స్వరూపమైన సత్యభామను నరకాసురుడిని వధించమని కోరుతాడు. నరకాసురుడిని వధించడానికి బయల్దేరిన సత్యభామకు శ్రీకృష్ణుడు రథసారథిగా తోడుంటాడు .నరకాసురుడు వృత్తాంతం మహాభాగవతము దశమ స్కందం ఉత్తర భాగములో వస్తుంది. నరకాసురిడి సంహారం జరిగిన రోజు నరక చతుర్దశి జరుపుకొంటారు హిందువులు. తరువాతి రోజుని దీపావళి జరుపుకొంటారు. కలిక పురాణం, హర్షచరిత పురాణాలు, ఇతర పురాణాలలో ప్రస్తావించిన దాన్నిబట్టి నరకాసురుడికి భగదత్తుడు, మహాసిర్స, మాధవన్, సుమాలి అను కుమారులు ఉన్నారు.
నరకాసురిడి వథ
thumb|ఎడమ|చక్రాయుధముతో నరకాసురిడిని రెండు ముక్కలుగా చీలుస్తున్న శ్రీకృష్ణుడు నరకాసురుడు కశ్యప ప్రజాపతి భార్య అదితి కుండలాలు అపహరించాడు. వరుణుడు ఛత్రాన్ని అపహరిస్తాడు. మణి పర్వతం ధ్వంసం చేస్తాడు. వీడి చేసే అఘాయిత్యాలు చూడలేక ఇంద్రుడు కృష్ణుడి వద్ద నరకుడి సంగతి చూడమని మొర పెట్టుకొంటాదు. శ్రీకృష్ణుడు అందుకు అంగీకరించి నరకుడు మీద యుద్ధానికి వెళ్లబోతుంటే సత్యభామ ఎదురుగా వచ్చి నాథ మీ యుద్ధ గాథలు వినడమే తప్ప ఎప్పుడు చూడలేదు. కావున నేను కూడా మీతో పాటు యుద్ధముకు వచ్చి యుద్ధాన్ని వీక్షించి ఆ విశేషాలు అందరికి విన్నవిస్తాను అని అంటుంది. సత్యభామ తన మాటలు వినే స్థితిలో లేదని గ్రహించి తనతో పాటు రావడానికి అంగీకరిస్తాడు.
మూలాలు
వర్గం:భాగవతము వర్గం:రాక్షసులు
డిస్కో (2012 సినిమా)
డిస్కో 2012, ఏప్రిల్ 20న విడుదలైన తెలుగు చలనచిత్రం. స్టైల్ ఎంటర్టైన్మెంట్ పతాకంపై అభినవ్ రెడ్డి నిర్మాణ సారథ్యంలో హరి కె చందూరి దర్శకత్వం వహించిన ఈ చిత్రంలో నిఖిల్ సిద్ధార్థ్, సారా శర్మ జంటగా నటించగా, మంత్రా ఆనంద్ సంగీతం అందించాడు. ఇది బాక్సాఫీస్ వద్ద పరాజయం పొందింది.
చిత్రీకరణ
2011, జూన్ 11న హైదరాబాదులో రెగ్యులర్ షూటింగ్ ప్రారంభమైంది. మరో షెడ్యూల్ థాయిలాండ్ లోని పట్టయాలో జరిగింది. కేరళలో హోరోహీరోయిన్స్ పాట చిత్రీకరించబడింది. 2012, ఫిబ్రవరిలో షూటింగ్ పూర్తయింది.
ఇతర లంకెలు
వర్గం:తెలుగు ప్రేమకథ చిత్రాలు వర్గం:ఎం.ఎస్.నారాయణ నటించిన సినిమాలు వర్గం:ఆలీ నటించిన సినిమాలు వర్గం:రఘుబాబు నటించిన చిత్రాలు వర్గం:2012 తెలుగు సినిమాలు
కుచేలుడు
కుచేలుడు శ్రీకృష్ణుడి సహాధ్యాయి. ఈయన అసలు పేరు సుదాముడు. కుచేలోపాఖ్యానము మహా భాగవతము దశమ స్కంధములో వస్తుంది.
కుచేలుడు శ్రీకృష్ణునికి అత్యంత ప్రియమైన స్నేహితుడు. శ్రీకృష్ణుడు సాందీపని వద్ద విద్యాభ్యాసము చేసేటపుడు కుచేలుడు శ్రీకృష్ణుడికి సహాధ్యాయి. విద్యాభ్యాస మయ్యాక శ్రీకృష్ణుడు ద్వారక చేరుకోగా, కుచేలుడు తన స్వగ్రామము చేరుకొంటాడు. కుచేలుడికి వివాహం జరుగుతుంది. చాలా ఎక్కువ సంతానం కలుగుతుంది. అధిక సంతానముతో దరిద్రబాధ అనుభవిస్తూ ఉంటే, కుచేలుడి భార్య లోకరక్షకుడైన శ్రీకృష్ణుని దర్శనం చేసుకొని రమ్మంటుంది.
కుచేలుడు ద్వారకా నగరానికి బయలుదేరుతూండగా అతనిని భార్య ఒక చిన్నఅటుకుల మూట ఇస్తుంది. కుచేలుడు ద్వారక చేరుకొని అక్కడ ఉన్న దివ్యమైన భవనాలు, రాజప్రాసాదాలూ చూసి ఈ రాజధానిలో నన్ను శ్రీకృష్ణుడిని కలవనిస్తారా అని సందేహ పడినప్పటికీ, లోకరక్షకుడిగా భావించే శ్రీకృష్ణుడి దర్శనం అతనికి లభిస్తుంది. శ్రీకృష్ణుడు కుచేలుడిని స్వయంగా రాజ సభలోకి ఆహ్వానించి ఉచితాసన మిచ్చి, కాళ్ళు కడిగి ఆ నీళ్ళు తన శిరస్సుపై చల్లుకొంటాడు. ఆ విధంగా ఉపచారాలు అందుకొంటున్న కుచేలుడిని చూసిన సభలో ఉన్నవారు అతడి అదృష్టాన్ని కొనియాడుతారు.
సపర్యలు అయ్యాక కుచేలుడితో శ్రీకృష్ణుడు చిన్ననాటి జ్ఞాపకాలు జ్ఞప్తికి తెచ్చుకొని ఒకసారి గురుపత్ని దర్భలు తెమ్మని పంపగా వర్షము పడడం వల్ల ఎంతకూ తిరిగి రాకపోవడంతో మన గురువుగారు మనల గురించి ఎంత కంగారు పడ్డారు అని గుర్తు చేసుకుంటారు. తరువాత శ్రీకృష్ణుడు కుచేలునితో నాకు ఏం తీసుకు వచ్చావు అని అడుగుతాడు. కుచేలుడు సిగ్గుతో తాను తెచ్చిన అటుకుల మూట దాచబోతూంటే శ్రీకృష్ణుడు ఆ అటుకులు తింటాడు. రెండవ మారు మళ్ళీ ఆటుకులు తినబోతుండగా రుక్మిణి, స్వామీ మీరు మొదటి సారి అటుకులు తిన్నపుడే కుచేలునికి సర్వసంపదలు కలిగాయి అని చెబుతుంది. ఆ తరువాత కుచేలునికి వీడ్కోలు పలుకుతాడు.
ద్విసభ్య నియోజకవర్గం
ఇద్దరేసి సభ్యులు ప్రాతినిధ్యం వహించే నియోజకవర్గాలను ద్విసభ్య నియోజకవర్గాలు అంటారు. ఈ నియోజకవర్గాలు పార్లమెంటుకే కాక, వివిధ రాష్ట్ర శాసనసభలకూ ఉండేవి. బ్రిటిషు వారి కాలంలో ప్రవేశపెట్టిన ఈ వ్యవస్థ స్వాతంత్ర్యం తరువాత కూడా కొనసాగింది. ఈ నియోజకవర్గం నుండి ఎన్నికయ్యే ఇద్దరు అభ్యర్థుల్లో ఒకరు జనరల్ వర్గానికి చెందినవారు కాగా, రెండవవారు ఎస్సీ-ఎస్టీ వర్గానికి చెందినవారు. ఎడమ|thumb|150x150px|వి.వి.గిరి 1957లో వి.వి.గిరి పార్వతీపురం ద్విసభ్య నియోజకవర్గం నుండి పోటీ చేసి ఓడిపోయాడు. ప్రత్యర్థి కంటే అతనికి వోట్లు ఎక్కువ వచ్చినా అతను ఓడిపోయాడు. ఎందుకంటే అప్పుడు పోటీ చేసిన రిజర్వుడు అభ్యర్థులిద్దరికీ అతని కంటే ఎక్కువ వోట్లు వచ్చాయి. వివి గిరి దీనిపై కోర్టుకు వెళ్ళినప్పటికీ ఫలితం లేకపోయింది. దానితో కాంగ్రెసు పార్టీ పూనుకుని, 1961లో ఈ ద్విసభ్య వ్యవస్థను రద్దు చేసింది. కొన్ని నియోజకవర్గాలను అచ్చంగా రిజర్వుడు వర్గాలకే కేటాయించింది.
చట్టసభల్లో స్త్రీలకు రిజర్వేషను ఉండాలనే ప్రతిపాదన నెగ్గకపోవడంతో భారతీయ స్త్రీ శక్తి అనే సంస్థ 2009లో, ద్విసభ్య నియోజకవర్గాలను తిరిగి సృష్టించాలని ప్రతిపాదన చేసింది. లోక్‌సభ, శసనసభల్లోని అన్ని నియోజకవర్గాలనూ ద్విసభ్య నియోజకవర్గాలుగా చేసి, ప్రతి నియోజకవర్గం నుండి ఒక మహిళను ఎన్నుకునేలా రాజ్యాంగ సవరన చెయ్యాలని డిమాండు చేసింది. అయితే ఇది అమలు కాలేదు.
తొలి లోక్‌సభ ఎన్నికలు (1951)
1951 -52లో స్వతంత్ర భారతదేశ లోక్‌సభకు తొలి ఎన్నికలు జరిగాయి. ఈ ఎన్నికల్లో హైదరాబాదు రాష్ట్రంలో 21 నియోజక వర్గాలుండేవి. వాటిలో 4 ద్విసభ్య నియోజకవర్గాలు. అవి: మహబూబ్ నగర్, కరీం నగర్, నల్గొండ, నాందేడ్ (ప్రస్తుతం మహారాష్ట్రలో ఉంది). అప్పట్లో మద్రాసు రాష్ట్రంలో భాగంగా ఉన్న ఆంధ్ర ప్రాంతంలో మొత్తం 23 నియోజకవర్గాలుండగా వాటిలో 5 ద్విసభ్య నియోజకవర్గాలు. అవి: విశాఖపట్నం, రాజమండ్రి, ఏలూరు, ఒంగోలు, చిత్తూరు.
రెండవ లోక్‌సభ ఎన్నికలు (1957)
1957 లో జరిగిన రెండవ లోక్‌సభ ఎన్నికల నాటికి రాష్ట్రాల పునర్వ్యవస్థీకరణ జరిగింది. 1956 లో ఆంధ్రరాష్ట్రం, హైదరాబాదు రాష్ట్రం లోని తెలుగు మాట్లాడే తెలంగాణ ప్రాంతాలన్నిటినీ కలిపి ఆంధ్రప్రదేశ్ రాష్ట్రాన్ని ఏర్పరచారు. ఆంధ్రప్రదేశ్‌లో మొత్తం 35 పార్లమెంటు నియోజకవర్గాలుండగా వాటిలో 8 ద్విసభ్య నియోజకవర్గాలు. అవి: పార్వతీపురం, గోలుగొండ, కాకినాడ, నెల్లూరు, చిత్తూరు, మహబూబ్ నగర్, కరీంనగర్, నల్గొండ.
వివిధ రాష్ట్రాల్లోని నియోజకవర్గాల జాబితా ఇది.
1952లో మద్రాసు రాష్ట్ర శాసనసభలో ఆంధ్ర ప్రాంతపు ద్విసభ్య నియోజకవర్గాలు
1952 లో మద్రాసు రాష్ట్రంలో భాగంగా ఉన్న ఆంధ్ర, రాయలసీమ ప్రాంతాలకు ఎన్నికలు జరిగాయి. అప్పుడు మొత్తం నియోజకవర్గాలు 118 కాగా (ఈ సంఖ్యలో తిరుత్తణిని చేర్చలేదు. తిరుత్తణి తమిళనాడు లోకి పోయింది.) వాటిలో 21 ద్విసభ్య నియోజకవర్గాలు. వాటి వివరాలను కింది పట్టికలో చూడవచ్చు.
ఇతర రాష్ట్రాల్లో
వివిధ రాష్ట్రాల శాసన సభల్లో ద్విసభ్య నియోజకవర్గాలు కింది విధంగా ఉండేవి. ఇవన్నీ కూడా 1961 నాటి చట్టంతో రద్దైపోయాయి.
మైసూరు రాష్ట్ర శాసనసభకు 1951, 1957లో జరిగిన న్నికలలో ద్విసభ్య నియోజకవర్గాలు ఉండేవి. 1951లో ఈ నియోజకవర్గాల సంఖ్య 19. 1957 నాటికి ఈ సంఖ్య పెరిగి 29 అయింది.
కేరళలో 1957 ఫిబ్రవరి-మార్చి లలో జరిగిన ఎన్నికలలో మొత్తం నియోజకవర్గాలు 114 కాగా, అందులో 12 ద్విసభ్య నియోజకవర్గాలు. 1960 ఎన్నికల నాటికి ఈ సంఖ్యలో మార్పేమీ లేదు.
మూలాలు
వర్గం:ఎన్నికలు వర్గం:భారతదేశ నియోజకవర్గాలు వర్గం:ఆంధ్రప్రదేశ్ నియోజకవర్గాలు వర్గం:తెలంగాణ నియోజకవర్గాలు
టేప్ కొలత
టేప్ కొలత (Tape measure, measuring tape - కొలత టేప్) అనేది అనువుగా వంగే రూలర్(రూళ్ళకర్ర). ఇది సరళ-కొలత గుర్తులను వస్త్రం, ప్లాస్టిక్, ఫైబర్ గ్లాస్, లేదా మెటల్ స్ట్రిప్ ల యొక్క రిబ్బన్ పై కలిగియుంటుంది. ఇది ఒక సాధారణ కొలిచే సాధనం. దీనియొక్క డిజైన్ సులభంగా జేబులో లేదా పరికరాల సంచిలో పెట్టుకోగలిగేలా ఉంటుంది, సుదీర్ఘ కొలతలకు, వక్రతలు లేదా మూలల చుట్టూ కొలుచుటకు పనికొస్తుంది.
టేప్ కొలత అనేది వస్తువుల పొడవు లేదా దూరాన్ని కొలవడానికి ఉపయోగించే సౌకర్యవంతమైన కొలిచే సాధనం. ఇది సాధారణంగా కొలతలను సూచించే గుర్తులు లేదా సంఖ్యలతో కూడిన పొడవైన, సన్నని మెటల్ లేదా ప్లాస్టిక్ స్ట్రిప్‌ను కలిగి ఉంటుంది. టేప్ కొలతలు సాధారణంగా నిర్మాణం, వడ్రంగి, కుట్టుపని మరియు ఖచ్చితమైన కొలతలు అవసరమయ్యే అనేక ఇతర అనువర్తనాల్లో ఉపయోగించబడతాయి.
టేప్ సాధారణంగా ఒక కాంపాక్ట్ కేస్ లేదా రీల్‌లో ఉంచబడుతుంది, ఇది ఉపయోగంలో లేనప్పుడు సులభంగా తీసుకువెళ్లడానికి మరియు ఉపసంహరించుకోవడానికి అనుమతిస్తుంది. టేప్ కొలత యొక్క అత్యంత సాధారణ రకం ముడుచుకునే లేదా స్వీయ-ఉపసంహరణ టేప్ కొలత, ఇక్కడ టేప్ స్వయంచాలకంగా ఒక బటన్‌ను నొక్కడం లేదా లాక్‌ని విడుదల చేయడం ద్వారా స్ప్రింగ్ మెకానిజం ద్వారా కేస్‌లోకి తిరిగి వెళ్లుతుంది.
టేప్ కొలతలు సాధారణంగా ఇంపీరియల్ యూనిట్లు (అంగుళాలు మరియు అడుగుల వంటివి) మరియు మెట్రిక్ యూనిట్లు (సెంటీమీటర్లు మరియు మీటర్లు వంటివి) రెండింటిలోనూ కొలతలను కలిగి ఉంటాయి. టేప్‌లోని గుర్తులు సాధారణంగా క్రమ వ్యవధిలో లేబుల్ చేయబడతాయి, వివిధ పొడవుల యొక్క ఖచ్చితమైన కొలతలను అనుమతిస్తుంది.
టేప్ కొలతలు కొన్ని అడుగుల నుండి 30 అడుగుల (లేదా అనేక మీటర్లు) వరకు వివిధ పొడవులలో ఉంటాయి. టేప్ కొలత పొడవు యొక్క ఎంపిక పని యొక్క నిర్దిష్ట అవసరాలపై ఆధారపడి ఉంటుంది.
మూలాలు
వర్గం:కొలత పరికరాలు వర్గం:కుట్టుపని సామాగ్రి
దామరాజు పుండరీకాక్షుడు
జీవిత విశేషాలు
ఈయన 1898జూలై 6వ తేదీన గుంటూరు జిల్లా, పెదకూరపాడు మండలం, పాటిబండ్లలో మాతామహుల ఇంట్లో జన్మించారు. ఈయన తల్లిదండ్రులు రంగమాంబ, గోపాలకృష్ణయ్యలు. తండ్రి నూజివీడు జమీలో ఉద్యోగం చేసేవారు. స్వగ్రామం అమరావతి మండలానికి చెందిన పెద్ద మద్దూరు. పుండరీకాక్షుడి ప్రాథమిక విద్య అంతా నూజివీడులో సాగింది. స్కూలు ఫైనలు, ఇంటర్మీడియెట్‌ మాత్రం గుంటూరులో చదివారు. డిగ్రీ కోసం మద్రాసు వెళ్లారు. అక్కడ పచ్చయప్ప కళాశాలలో చదివారు. స్వాతంత్ర్యోద్యమం రోజుల్లో యువకులు కాంగ్రెస్‌ పిలుపునందుకొని కళాశాలలకు, పాఠశాలలకు గైర్హాజరై ఆందోళనలు చేపట్టడం చాలా సహజంగానే జరిగింది. అలాగే పుండరీకాక్షుడు కూడా కొన్నాళ్లు విద్యకు స్వస్తిపలికారు. ఆ తర్వాత ఎలాగో మద్రాసు లా కళాశాల్లో చేరి పరీక్షలు పూర్తిచేశారు. చిన్నతనంలోనే కురుగంటిశాస్త్రి, శిష్టా హనుమచ్ఛాస్త్రి, కాశీ కృష్ణమాచార్యులు వంటి విద్వాంసులు, పండితుల శిష్యరికం చేశారు. శాస్త్రాధ్యయనంలో మెలకువలు తెలుసుకొన్నారు. కవిత్వ కళలోనూ శిక్షణ పొందారు. అలా రచనా వ్యాసంగంలో చిన్నతనంలోనే బీజాలు పడ్డాయి.
ఈయన 1926 ప్రాంతంలో గుంటూరులో న్యాయవాద వృత్తి చేపట్టారు. న్యాయవాదిగా వృత్తిసాగిస్తూనే జాతీయోద్యమంలో పాల్గొన్నారు. 1956 వరకు గుంటూరులోనే ఉన్నారు. ఆంధ్ర రాష్ట్రం ఏర్పాటవ్వడంతో హైదరాబాదు చేరుకొన్నారు. అయితే హైదరాబాదులో ఏడేళ్లుకన్నా ఎక్కువ ఉండలేకపోయారు. తిరిగి 1963లో గుంటూరు వెళ్లారు. రచయితగా ఆయన 1921లోనే ‘స్వరాజ్య సోపానం’ అనే నాటకం రాశారు. దాన్ని బ్రిటిషు ప్రభుత్వం నిషేధించింది. దీనితో పాటు మరికొన్ని నాటకాలు రాశారు. ఇవన్నీ స్వాతంత్ర్యోద్యమ భావాలను వ్యాప్తి చేసినవే కావడం గమనార్హం. నాటకాలతోనే రచనావ్యాసంగం పరిమితంచేయక హరికథలు, జంగం కథలు ఇతర రచనలు కూడా సాగించారు. మొత్తం పదమూడు తెలుగు నాటకాలు, రెండు ఆంగ్ల నాటకాలు ఇరవై ఇతర గ్రంథాలు వ్రాశారు.
దామరాజు నాటకాలలో రచించిన పాటలు, పద్యాలు ఎంతో ప్రచారం పొందాయి. అవి రాజకీయ బీజాలను లోతుగా నాటినాయనడంలో సందేహం లేదు. ‘‘గాంధీ నామం మరువాం మరువాం’’ అనే పాట అనేక రూపాలలో పాడబడింది. అలాగే ‘‘కత్తులు లేవు శూలమును గాండీవమున్ మొదలె హుళక్కి’’ అనే పద్యాలు ప్రజల కంఠాలలో స్థిర చిరునామాలుగా మారాయి.
ఈయన రాసిన నాటకాలను ప్రభుత్వం నిషేధిచడమేకాక ఆ ప్రతుల్ని స్వాధీనం చేసుకొని తగులబెట్టింది. జాతీయోద్యమంలో పోలీసుల లాఠీఛార్జికి ఊ­పిరితిత్తులు పాడైపోవడంతో చాలాకాలం అనారోగ్యంతో బాధపడ్డారు. రాజకీయ నాటకాలతో ప్రభుత్వం పట్ల వ్యతిరేకతను కలిగిస్తున్నారని పుండరీకాక్షుడిని రెండుసార్లు జైల్లో పెట్టారు.
ఈయనకు దేశంలోనే తొలిసారి జాతీయ నాటకాలు రాసిన రచయితగా పేరు రావడానికి ప్రధాన కారణం ‘స్వరాజ్య సోపానమే’. బ్రిటిషు ప్రభుత్వం నిషేధించిన ఆ నాటకాన్ని తిరిగి స్వాతంత్య్రం వచ్చాక 1961లో ప్రచురించడం విశేషం. ఈయన న్యాయవాదిగా బాధితుల హక్కుల కోసం కూడా పోరాడారు. ఈయన 1975లో మరణించాడు.
మూలాలు
వర్గం:1896 జననాలు వర్గం:తెలుగు నాటక రచయితలు వర్గం:తెలుగు రచయితలు వర్గం:1975 మరణాలు వర్గం:సంపాదకులు వర్గం:గుంటూరు జిల్లా రచయితలు వర్గం:గుంటూరు జిల్లా కవులు వర్గం:గుంటూరు జిల్లా స్వాతంత్ర్య సమర యోధులు వర్గం:గుంటూరు జిల్లా న్యాయవాదులు
మచిలీపట్నం మండలం
మచిలీపట్నం మండలం ఆంధ్రప్రదేశ్ రాష్ట్రంలోని కృష్ణా జిల్లాకు చెందిన మండలం.
మన్మథుడు (సినిమా)
మన్మథుడు 2002 లో కె. విజయ భాస్కర్ దర్శకత్వంలో విడుదలైన చిత్రం. ఇందులో నాగార్జున, సోనాలి బెంద్రే ముఖ్య పాత్రలు పోషించారు. దేవి శ్రీ ప్రసాద్ స్వరాలు సమకూర్చాడు. ఆడవాళ్ళంటే ఇష్టం లేని కథా నాయకుడు అలా ఎందుకు మారాడు తిరిగి అతను ఎలా మారాడు అనేది ఈ చిత్ర కథాంశం.
కథ
అభిరాం ప్రకటనలు తయారుచేసే సంస్థను నిర్వహిస్తూ ఉంటాడు. ఆడజాతి మొత్తం మోసపూరితమైనది అని అసహ్యించుకొంటూ ఉంటాడు. ఆ సంస్థ అధినేత అయిన తన బాబాయ్ ప్రసాద్ సహ నిర్వాహాకురాలిగా హారిక ని నియమిస్తాడు. స్త్రీ ద్వేషి అయిన అభి హారికని ముప్పు తిప్పలు పెడతాడు. విసిగి పోయిన హారిక రాజీనామా చేస్తుంది. ప్రసాద్ అభి గతాన్ని వివరిస్తాడు. తను ప్రేమించిన మహేశ్వరి అనే అమ్మాయి తాను నడిపిన కారునడుపుతుండగా జరిగిన రోడ్డు ప్రమాదంలో చనిపోయిందని తెలిస్తే తట్టుకోలేడని తన కుటుంబ సభ్యులు ఆమె వేరే పెళ్ళి చేసుకొందని అబద్ధం చెప్పటంతో అభి స్త్రీ ద్వేషిగా మారతాడు. నిజం తెలిసిన అభి ఎలా స్పందించాడు? హారిక ఏమయ్యిందన్నదే తర్వాతి కథ.
నిర్మాణం
2000 సంవత్సరంలో వచ్చిన నువ్వు వస్తావని తో మంచి విజయం అందుకున్నాడు నాగార్జున. తర్వాత ఆయన క్యామియో పాత్ర పోషించిన నిన్నే ప్రేమిస్తా కూడా బాగానే ఆడింది. తర్వాత వచ్చిన ఆజాద్, ఎదురులేని మనిషి, బావ నచ్చాడు, అధిపతి, ఆకాశవీధిలో, స్నేహమంటే ఇదేరా లాంటి సినిమాలు నిరాశపరిచాయి. ఆ సమయంలో దర్శకుడు కె. విజయభాస్కర్, రచయిత త్రివిక్రమ్ శ్రీనివాస్ మన్మథుడు కథతో ఆయన్ను కలిశారు. తొలుత తను ప్రేమించిన అమ్మాయితో ప్రేమ కొన్ని అపార్థాల వల్ల విఫలం కావడంతో అమ్మాయిల మీద ద్వేషం పెంచుకున్న వ్యక్తి రెండవసారి ప్రేమించిన అమ్మాయి ఎలా మార్చుకుంది అనే కథాంశం వినిపించారు. వినడానికి సీరియస్ గా ఉన్న ఈ కథాంశాన్ని కొన్ని వినోదభరిత అంశాలతో సరదాగా చెప్పాడు త్రివిక్రం. నాగార్జున మొదట్లో సందేహించినా సినిమా చేయడానికి ఒప్పుకున్నాడు. అంతేకాకుండా తన స్వంత బ్యానర్ అయిన అన్నపూర్ణ పిక్చర్స్ పతాకం మీదనే నిర్మించేందుకు సిద్ధపడ్డాడు.
సోనాలి బెంద్రే ప్రధాన కథానాయికగా, రెండో కథానాయికగా కొత్త అమ్మాయి అన్షును పరిచయం చేశారు.
వరలక్ష్మివ్రతం
వర్గం:విలీనం నుండి దారిమార్పు తరగతి వ్యాసాలు
రణస్థలం (2019 సినిమా)
మూలాలు
వర్గం:2019 తెలుగు సినిమాలు
జాన‌కి బ‌ల్ల‌భ ప‌ట్నాయ‌క్
జానకి బల్లభ పట్నాయక్ (ଜାନକୀ ବଲ୍ଲଭ ପଟ୍ଟନାୟକ; 1927 జనవరి 3– 2015 ఏప్రిల్ 21) భారతీయ రాజకీయ నాయకుడు. అతను 2009 నుండి 2014 వరకు అసోం గవర్నరుగా పనిచేసాడు. అతను భారత జాతీయ కాంగ్రెస్ నాయకుడు. ఒడిశా రాష్ట్ర ముఖ్యమంత్రిగా 1980 నుండి 1989 వరకు, మళ్ళీ 1995 నుండి 1999 వరకు పనిచేసాడు.
జీవిత విశేషాలు
అతను కుర్దా పాఠశాలలో ప్రారంభ విద్యను పూర్తిచేసి 1947లో ఉత్కల్ విశ్వవిద్యాలయం నుండి సంస్కృతంలో బి.ఎ చేసాడు. తరువాత రాజనీతి శాస్త్రంలో ఎం.ఎను బెనారస్ హిందూ విశ్వవిద్యాలయంలో 1949 లో పూర్తి చేసాడు.1950లో భారత జాతీయ కాంగ్రెస్ ఒరిసా రాష్ట్ర శాఖ యువజన విభాగానికి అధ్యక్షునిగా వ్యవహరించాడు. 1980లో యువ‌జ‌న కాంగ్రెస్ నాయ‌కుడిగా, ఆ త‌ర్వాత రాష్ట్ర ప్ర‌దేశ్ కాంగ్రెస్ క‌మిటీ అధ్య‌క్షుడిగా అతను ప‌ద‌వులు నిర్వ‌ర్తించాడు. 2009 నవంబరు 11 నుండి 2014 డిసెంబరు 11 వరకు అతను అస్సాం గ‌వ‌ర్న‌ర్‌గా ప‌ని చేశాడు. అతని భార్య జయంతీ పట్నాయక్, మూడు పర్యాయాలు లోకసభకు, ఒక సారి రాజ్యసభకు ఎన్నికైంది. ఆమె జాతీయ మహిళా కమిషన్ మొట్టమొదటి ఛైర్ పర్సన్‌గా పనిచేసింది.
మరణం
2015 ఏప్రిల్ 21 న రాష్ట్రీయ స్ంస్కృత విద్యాపీఠ్ స్నాత‌కోత్స‌వంలో పాల్గొనేందుకు తిరుప‌తి వ‌చ్చిన అతనికి గుండెపోటు వ‌చ్చింది. వెంట‌నే తిరుప‌తిలోని స్విమ్స్ ఆస్ప‌త్రికి త‌ర‌లించారు. అక్క‌డే తుది శ్వాస విడిచాడు.
బయటి లింకులు
వర్గం:1927 జననాలు వర్గం:2015 మరణాలు వర్గం:ఒడిశా ముఖ్యమంత్రులు వర్గం:ఒడిశా రాజకీయ నాయకులు వర్గం:గుండెపోటు మరణాలు
భారతీయ క్షిపణుల జాబితా
భారత క్షిపణుల జాబితా
thumb|300x300px| బ్రహ్మోస్ thumb|300x300px|గణతంత్ర పెరేడ్‌లో అగ్ని-5 క్షిపణి
మూలాలు వనరులు
వర్గం:భారతీయ క్షిపణులు వర్గం:జాబితాలు
నంది మల్లయ
నంది మల్లయ (Nandi Mallaya) తెలుగు సాహిత్యంలోని తొలి తెలుగు జంట కవులు నంది మల్లయ్య, ఘంట సింగనలు. వీరికి 'రాచమల్లు కవులు' అని బిరుదు కూడా ఉంది. వీరు గుంటూరు, నెల్లూరు మండలాల్లో 1480 ప్రాంతాల్లో ఉండేవారు. ఈ నంది మల్లయ నంది తిమ్మనకు తాత.
రచనలు
thumb|వరాహస్వామి భూదేవి అడిగే ప్రశ్నలకు జవాబు చెప్పడం. విజయనగర సామ్రాజ్యంలో ఉన్నప్పుడు నంది మల్లయ, ఘంట సింగన ఈ జంటకవులు ప్రబోధ చంద్రోదయము, వీరు రచించిన మరో గ్రంధం వరాహ పురాణమును రచించారు,  ఐతే వరాహ పురాణం అనేది హిందూ మతం లోని పురాణాల సాహిత్యం నుండి వచ్చిన సంస్కృత గ్రంథం వీరు రచించిన గ్రంథమని పూర్తి ఆధారంతో ఇంకా నిరూపించబడలేదు. నంది ఘంట కవులు కొత్త కొత్త మాటలు వాడడమేగాక చిత్ర, బంధ, గర్భ కవిత్వాలలో కూడా తమాషాలు చేశారు. ప్రతిలోమానులోమ కందం వ్రాశారు. తొలినుంచి చదివినా, కొస నుంచి చదివినా ఈ క్రింది పద్యం ఒకేలా ఉంటుంది...
విశేషాల పద్యం
సారసనయనాఘనజఘ - నారచితరతారకలికహరిసారరసా సారరసారహకలికర - తారతచిరనాఘజనఘనాయనసరసా". అనే కాకుండా కేవలం రెండు అక్షరాలు మాత్రమే ఉపయోగించి ఒక కంద పద్యం రచించారు.
కాకలికాకలకలకల - కోకిలకులలీలకలులకులుకులకలుకే కైకోకుకేలికొలకుల - కోకాలీకేలికులికొంకకుకలికీ" (వరాహపురాణం). అలాగే ఒకే అక్షరంతో కూడా ఈ జంట కవులు ఒక పద్యం చెప్పారు...
నానననుని ననూనున - నేనేనిను ననన్ను నెన్న నీనీ న్నానౌననోన్నినానౌ - నేనే నను నన్ను నాన నేను నన్నన్". ఇలా కవిత్వాన్ని చిత్రవిచిత్రంగా పదబందాలను అల్లి కొత్త కవులకు మార్గదర్శకులయ్యారు.
మూలాలు
వర్గం:తెలుగు కవులు వర్గం:కవులు వర్గం:జంటకవులు
వంక ప్రతాప్
వంక ప్రతాప్ (జననం 21 నవంబరు 1973) తెలంగాణకు చెందిన భారతీయ మాజీ ఫస్ట్ క్లాస్ క్రికెటర్. హైదరాబాదు, ఇండియా ఎ క్రికెట్ జట్ల తరఫున మ్యాచ్ లు ఆడాడు. పదవీ విరమణ తరువాత హైదరాబాదు క్రికెట్ అసోసియేషన్‌కు సెలెక్టర్‌గా పనిచేశాడు.
జననం
ప్రతాప్ 1973, నవంబరు 21న తెలంగాణ లోని హైదరాబాదు లో జన్మించాడు.
క్రీడారంగం
ప్రతాప్ తన 18 సంవత్సరాల వయసులో 1991 డిసెంబరులో హైదరాబాదు క్రికెట్ జట్టు తరఫున ఫస్ట్ క్లాస్ అరంగేట్రం చేశాడు. ఆల్ రౌండర్ గా కుడిచేతితో బ్యాటింగ్, కుడిచేతి మీడియం పేస్ తో బౌలింగ్ చేశాడు. హైదరాబాదు, సౌత్ జోన్, బోర్డు ప్రెసిడెంట్స్ ఎలెవన్, విల్స్ ఎలెవన్, ఇండియా ఎ జట్ల తరపున 83 ఫస్ట్ క్లాస్ మ్యాచ్ లు, 49 లిస్ట్ ఎ మ్యాచ్ లు ఆడాడు. 4000 ఫస్ట్ క్లాస్, 1000 కి పైగా లిస్ట్ ఎ పరుగులు చేశాడు. రెండు ఫార్మాట్లలో కలిపి 66 వికెట్లు తీసుకున్నాడు. 2001, డిసెంబరులో 28 సంవత్సరాల వయస్సులో అతని చివరి ఫస్ట్-క్లాస్ మ్యాజ్ ఆడాడు.
2003లో ప్రతాప్, సెలెక్టర్ తరపున ఒక వ్యక్తి భారతదేశం తరఫున ఆడటానికి సెలెక్టర్ కు లంచం ఇవ్వమని కోరినట్లు ఆరోపణలు చేశాడు.
హైదరాబాదు క్రికెట్ అసోసియేషన్ (హెచ్‌సిఎ) రంజీ జట్టు ఎంపిక కమిటీ సభ్యుడిగా పనిచేశాడు. హెచ్‌సీఏ జూనియర్ టీం సెలక్షన్ కమిటీ ఛైర్మన్‌గా కూడా పనిచేశాడు.
బయటి లింకులు
వర్గం:1973 జననాలు వర్గం:జీవిస్తున్న ప్రజలు వర్గం:హైదరాబాదు జిల్లా క్రీడాకారులు వర్గం:హైదరాబాదు జిల్లా వ్యక్తులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:తమిళనాడు క్రికెట్ క్రీడాకారులు వర్గం:తెలంగాణ క్రికెట్ క్రీడాకారులు
మహానుభావుడు (2017 సినిమా)
కథ
ఆనంద్ ది తాను వాడే ప్రతి వస్తువు అత్యంత శుభ్రంగా, పద్ధతిగా ఉండాలనుకునే మనస్తత్వం. తన ఎదుటి వారు అలాంటి పద్ధతులు పాటించకపోయినా సరే అతనికి ఏదో లోటుగా తోచి తనే శుభ్రం చేసేస్తుంటాడు. ఇది ఓసీడీ అనే మానసిక వైపరీత్యం. ఇందువల్ల అతనితో పాటు పనిచేసే ఉద్యోగులు కూడా ఇబ్బంది పడుతుంటారు. అమ్మాయిలు కూడా ఇతనికి దూరంగా ఉంటుంటారు. ఒకానొక సమయంలో శుభ్రత గురించి తపన పడే మేఘన అనే అమ్మాయిని చూసి ప్రేమలో పడతాడు. మొదట్లో ఇతని సింసియారిటీ చూసి మేఘన కూడా అతని ప్రేమలో పడుతుంది.
ఆనంద్ పెళ్ళి గురించి ప్రస్తావించగా మేఘన తన తండ్రి ఒప్పుకుంటేనే పెళ్ళి జరుగుతుందని చెబుతుంది. ఆమె తండ్రి ఒక పల్లెటూరిలో నివసిస్తూ ఉంటాడు. ఆయన మేనల్లుడిని తన దగ్గర ఉంచుకుని పోషిస్తూ ఉంటాడు. అతను మల్లవిద్యలో అందరినీ ఓడిస్తూ తన మావయ్య పరువుతో బాటు సర్పంచి పదవినీ కాపాడుతుంటాడు.
మన్మథుడు
మన్మథుడు హిందూ పురాణాలలో ప్రేమకు సంబంధించిన దేవుడు. ఇతని భార్య రతీదేవి.
పురాణాలలో మన్మథుడు
మన్మథునికి శివునికి గల సంబంధం వివరించే కథలు మత్స్య పురాణము, శివ పురాణములలో తెలుపబడినవి. ఇంద్రుడు, ఇతర దేవతలను తారకాసురుడు బాధించసాగెను. బ్రహ్మ ఇచ్చిన వరాల మూలంగా శివుని కుమారుడు తప్ప అతన్ని మరెవ్వరూ వధించలేరు. అప్పటికి శివుడు బ్రహ్మచారిగా తపస్సు చేసుకొనుచున్నాడు. పార్వతి శివుడి బ్రహ్మచర్యాన్ని భంగపరచి వివాహం చేసుకొంటే వారి పుత్రుడు తారకాసురున్ని వధిస్తాడని బ్రహ్మ సలహా ఇస్తాడు. ఇంద్రుడు ఈ బృహత్కార్యాన్ని మన్మథుడు చేయగలడని పంపిస్తాడు. మన్మథుడు వసంతుని సహాయంతో శివున్ని పూల బాణంతో మేల్కొలుపుతాడు. కోపించిన శివుడు మూడవకన్ను తెరిచి మన్మథుడిని భస్మం చేస్తాడు.
వసంతుని ప్రభావం మీద పార్వతిని చేరిన శివుని మదనుని బ్రతికించమని, ఇందులో అతని దోషం లేదని వేడుకుంటుంది. అయితే శివుడి అతన్ని అనంగుడు (అంగాలు లేకుండా) గా చేస్తాడు. వీరి కుమారుడు కార్తికేయుడు తారకాసురున్ని వధిస్తాడు.
బయటి లింకులు
వర్గం:పురాణ పాత్రలు
పిడుగురాళ్ళ మండలం
వపిడుగురాళ్ల మండలం, అంఢ్ర ప్రదేశ్, పల్నాడు జిల్లా చెందిన మండలం.
మండల గణాంకాలు
2001 భారత జనాభా లెక్కలు ప్రకారం మండల పరిధిలోని మొత్తం జనాభా 1,05,870.అందులో పురుషుల సంఖ్య 53,740 కాగా, -స్త్రీలు 52,120 మంది ఉన్నారు. అక్షరాస్యత మొత్తం 55.86% - పురుషుల అక్షరాస్యత 66.88%, స్త్రీల అక్షరాస్యత 44.51%.
కొలోస్సియం
కొలోస్సియం మొదట ఫ్లావియన్ అంపీథియేటర్ గా గుర్తింపబడింది, ఇది రోమ్‌ నగరంలో ఒక పెద్ద ప్రేక్షకాగారం. కొలోస్సియం నిర్మాణం దాదాపు సా.శ. 70-72 లో ప్రారంభించబడింది, సా.శ. 80 లో పూర్తయ్యింది. చక్రవర్తి వెస్పాసియన్ ఈ పనులు ప్రారంభించాడు,, చక్రవర్తి టైటస్ వాటిని పూర్తిచేశాడు. చక్రవర్తి డొమిటియన్ సా.శ. 81-96 మధ్య భవనానికి కొన్ని మార్పులు చేశాడు. ఇది 50, 000 మంది కూర్చొగలిగినది. ఇది 156 మీటర్ల వెడల్పు, 189 మీటర్ల పొడవు, 57 మీటర్ల ఎత్తు ఉంటుంది. ఇది రోమన్ సామ్రాజ్యం చే నిర్మించబడిన అతిపెద్ద ప్రేక్షకాగారం.
మూలాలు
వర్గం:80 నిర్మాణాలు
ఉండవల్లి గుహలు
ఉండవల్లి గుహలు, ఆంధ్రప్రదేశ్ రాష్ట్రం, గుంటూరు జిల్లాలో ఉన్నాయి.విశ్వకర్మ స్థపతిలచే భారతీయ శిల్పశాస్త్రం ప్రకారం పెద్దశిలను తొలచగా ఏర్పడిన పురాతన గుహాలయాలకు ఇవి ఒక ఉదాహరణగా అవి ఒక గుర్తులాంటివి.ఈ గుహలు విజయవాడ నుండి 6 కి.మీ. దూరంలో, గుంటూరు నగరానికి 22 కి.మీ. దూరంలో ఉన్నాయి. జాతీయ ప్రాముఖ్యత కలిగిన కేంద్ర రక్షిత స్మారక కట్టడాలలో ఇది ఒకటి.
చరిత్ర
ఈ గుహలు 7 వ శతాబ్దానికి చెందినవి.ఇందులో 4 వ -5 వ శతాబ్దానికి చెందిన గుప్తులకాలంనాటి శిలా నిర్మాణాలును చూడవచ్చు.గుప్తుల చక్రవర్తిలో ఎక్కువ మంది వైష్ణవులు కాబట్టి, నరసింహ, విష్ణు, రామాయణ కథలకు చెందిన అనేక శిల్పాలను మనం చూడవచ్చు. గుప్తుల సా.శ. 420-620 నాటి విష్ణుకుండిన రాజులతో సంబంధం కలిగి ఉన్నారు.ఈ గుహలు అనంత పద్మనాభస్వామి, నరశింహస్వామి దేవతలకు అంకితం చేయబడ్డాయి. జైనులు, బౌద్ధ సన్యాసులు తరువాత వీటిని విశ్రాంతి గృహాలుగా ఉపయోగించారు.
కాలక్రమం
ఈ గుహలు సా.శ. 4 నుండి 5 వ శతాబ్దాలలో ఘన ఇసుకరాయితో ఉన్న ఒక కొండపై చెక్కబడ్డాయి. ఇక్కడ అనేక గుహలు ఉన్నాయి. నాలుగు అంతస్తులు కలిగిన ఒక గుహలో, బాగా తెలిసిన గుహలలో ఒకటైన  రెండవ అంతస్తు లోపల ఒకే నల్లరాయి ఫలకంపై  విశాలమైన భంగిమలో విష్ణువు భారీ విగ్రహాం చెక్కబడింది. ఆంధ్రప్రదేశ్‌లోని అనేక బౌద్ధ కళాఖండాలు, స్థూపాలను హిందూ దేవాలయాలు, దేవతలుగా మార్చారని చెప్పటానికి  ఉండవల్లి ఒక ఉదాహరణగా పేర్కొనవచ్చు. ఇది మొదట ఉదయగిరి, ఖండగిరి నిర్మాణాన్ని పోలి ఉండే హిందూ గుహ.విష్ణుకుండిన రాజుల పాలనలో ఈ గుహలు సా.శ. 4-5 వ శతాబ్దం మధ్య చెక్కినట్లు అంచనా వేయబడింది. ప్రధాన గుహ గుప్తుల వాస్తుశిల్పానికి తొలి ఉదాహరణలలో ఒకటిగాచెప్పుకోవచ్చు. ప్రారంభంలో ప్రధానంగా ఇసుకరాయి కొండలలో చెక్కబడిన పురాతన శిల్పాలు, గుహలు ఆనవాలు జైన నివాస ఆకారంలో ఉన్నాయి. ఈ గుహలలో మొదటి అంతస్తు నివాసం ఇప్పటికీ జైన శైలిని కలిగి, విహార జైన సన్యాసులను ప్రదర్శిస్తూ, తీర్థంకరుడు శిల్పాలను కలిగి ఉంటుంది. ఈ గుహలో మొదటి స్థాయిే చెక్కిన విహార బౌద్ధ కళాకృతులు ఉన్నాయి.పురాతన కాలంలో ఈ గుహల ప్రదేశం భిక్షు సన్యాసుల నిలయానికి సముదాయంగా ఉన్నట్లు తెలుస్తుంది. గుహల గోడలుపై చెక్కిన శిల్పాలు నైపుణ్యం కలిగిన హస్తకళాకారులు చెక్కినట్లు ప్రదర్శిస్తాయి.గుహలు చుట్టూ పచ్చని గ్రామీణ ప్రాంతాలు ఉన్నాయి. ఈ పురాతన గుహాలయాల అనేక చక్కటి నమూనాలను కృష్ణా నదికి ఎదురుగా ఉన్న ఎత్తైన కొండ నుండి చూడవచ్చు.
నిర్మాణం
ఇది తూర్పు ముఖభాగంతో 29 మీ. పొడవు, 16 మీ. వెడల్పు కలిగిన నాలుగు అంతస్తుల గహాలయం. ప్రతి అంతస్తులో చాలా వైవిధ్యం కనపడుతుంది.క్రింది అంతస్థు అసంపూర్తిగా ఉన్న తక్కువ స్తంభాల కలిగిన పెద్దగదిగా ఉండి, ఇది 8 స్తంభాలు, ముఖభాగంలో 7 తలుపులను కలిగి ఉంది. మొదటి అంతస్తు వెనుక భాగంలో మూడు మందిరాల సముదాయ నిర్మాణంలో, మొదట ప్రతి ఒక్క మందిరం ముందు స్తంభాల హాలుకలిగి ఉంది.ఇవి త్రిమూర్తులకు (శివ, విష్ణు, బ్రహ్మ) అంకితం చేయబడినవి.
గోడలపై ఉన్న శిల్పాలు వైష్ణవ దేవతలను సూచిస్తాయి. రెండవ అంతస్తులో స్తంభాల దీర్ఘచతురస్రాకార మందిరంలో, సర్పం మీద విష్ణుఆకారంలో ఉన్న విగ్రహం ఉంది. శివుడు, వైష్ణవ శిల్పాలు, వైష్ణవ అల్వార్స్ వంటి కొన్ని శిల్పాలు తరువాత చెక్కబడ్డాయి. పై అంతస్తు మూడు పుణ్యక్షేత్రంతో అసంపూర్ణంగా ఉంది. కొన్ని శిల్ప నమూనాలు చాళుక్యుల కాలానికి కారణమని చెప్పవచ్చు. ఇది 5 మీటర్ల పొడవైన బుద్ధుడి విగ్రహాన్ని కలిగి ఉంది.
రవాణా
గుహలకు అనుసంధాన ఏకైక మార్గం రహదారి ద్వారా మాత్రమే ఉంది.‌విజయవాడ, గుంటూరు, అమరావతి నుండి ఈ ప్రదేశానికి ఆంధ్రప్రదేశ్ రాష్ట్ర రోడ్డు రవాణా సంస్థ బస్సు సర్వీసులను నడుపుతుంది.ఆంధ్రప్రదేశ్ రాజధాని ప్రాంత అభివృద్ధి ప్రాధికార సంస్థ, ప్రకాశం బ్యారేజ్ నుండి కృష్ణ నది గుండా టూరిస్ట్ బస్-కమ్-బోట్ సేవలను నడుపుతోంది.
బాహ్య లింకులు
వర్గం:గుంటూరు జిల్లా పర్యాటక ప్రదేశాలు వర్గం:గుహలు
సత్తెనపల్లి మండలం
సత్తెనపల్లి మండలం, ఆంధ్రప్రదేశ్ రాష్ట్రం, పల్నాడు జిల్లాలోని మండలం.
మండల గణాంకాలు
2001 భారత జనాభా లెక్కలు ప్రకారం మండలం లోని మొత్తం జనాభా 1,23,690.అందులో పురుషులు 61,990 మంది కాగా, స్త్రీలు 61,700.మెండల మొత్తం అక్షరాస్యత 58.43%  పురుషుల అక్షరాస్యత 67.72%,  స్త్రీల అక్షరాస్యత 49.12%
కిలాడి
కిలాడి 2012లో విడుదలైన తెలుగు సినిమా. జీకే ఫిలిం కార్పొరేషన్ బ్యానర్ పై విక్రమ్ కృష్ణా నిర్మించిన ఈ సినిమాకు తిరు దర్శకత్వం వహించాడు. తమిళంలో 2010లో విడుదలైన ‘తీరాధ విలయాట్టు పిళ్ళై’ సినిమాని కిలాడి పేరుతో తెలుగులో అనువదించి విడుదల చేశారు. విశాల్, తను శ్రీ దత్త, నీతు చంద్ర హీరోహీరోయిన్లుగా నటించిన ఈ సినిమా 2012 మార్చి 16న విడుదలైంది.
కథ
కార్తీక్ (విశాల్) చిన్నప్పటి నుండి తనకు ఏదైనా మూడు ఆప్షన్స్ పెట్టుకొని అందులో నుండి బెస్ట్ సెలెక్ట్ చేసుకోవడం అలవాటైన కుర్రాడు. తనకు పెళ్లి చేసుకోబోయే భార్యను కూడా అలాగే సెలెక్ట్ చేసుకోవాలని జ్యోతి (తనుశ్రీ దత్త), ప్రియ (సారా జేన్ డయాస్), తేజస్విని (నీతూ చంద్ర) అనే ముగ్గురు అమ్మాయిల్ని చూసి ముగ్గురికి పరీక్ష పెట్టి తనకు సరిపోయే అమ్మాయిని పెళ్లి చేసుకోవాలనుకుంటాడు. ఈ క్రమంలో కార్తీక్ ప్లాన్ గురించి తేజస్విని (నీతూ చంద్ర) కి తెలిసిపోతుంది. మరి తేజస్విని ఏం చేసింది? మిగతా ఇద్దరు అమ్మాయిలకి కార్తీక్ గురించి తెలిసిందా ? చివరికి కార్తీక్ ఎవరిని పెళ్లి చేసుకున్నాడు? అనేదే మిగతా సినిమా కథ.
మూలాలు
వర్గం:2012 తెలుగు సినిమాలు
ఘంట సింగన
రచనలు
thumb|వరాహస్వామి భూదేవి అడిగే ప్రశ్నలకు జవాబు చెప్పడం. విజయనగర సామ్రాజ్యంలో ఉన్నప్పుడు ఘంట సింగన, నంది మల్లయ ఈ జంటకవులు ప్రబోధ చంద్రోదయము, వీరు రచించిన మరో గ్రంధం వరాహ పురాణమును రచించారు,  ఐతే వరాహ పురాణం అనేది హిందూ మతంలోని పురాణాల సాహిత్యం నుండి వచ్చిన సంస్కృత గ్రంథం వీరు రచించిన గ్రంథమని పూర్తి ఆధారంతో ఇంకా నిరూపించబడలేదు. ఘంట సింగన, నంది మల్లయ కవులు కొత్త కొత్త మాటలు వాడడమేగాక చిత్ర, బంధ, గర్భ కవిత్వాలలో కూడా తమాషాలు చేశారు. ప్రతిలోమానులోమ కందం వ్రాశారు. తొలినుంచి చదివినా, కొస నుంచి చదివినా ఈ క్రింది పద్యం ఒకేలా ఉంటుంది...
విశేషాల పద్యం
సారసనయనాఘనజఘ - నారచితరతారకలికహరిసారరసా సారరసారహకలికర - తారతచిరనాఘజనఘనాయనసరసా". అనే కాకుండా కేవలం రెండు అక్షరాలు మాత్రమే ఉపయోగించి ఒక కంద పద్యం రచించారు.
కాకలికాకలకలకల - కోకిలకులలీలకలులకులుకులకలుకే కైకోకుకేలికొలకుల - కోకాలీకేలికులికొంకకుకలికీ" (వరాహపురాణం). అలాగే ఒకే అక్షరంతో కూడా ఈ జంట కవులు ఒక పద్యం చెప్పారు...
మూలాలు
వర్గం:తెలుగు కవులు వర్గం:కవులు వర్గం:జంటకవులు
విక్రమ్ గోఖలే
విక్రమ్ గోఖలే (జననం 1940 అక్టోబరు 30 - మరణం 2022 నవంబరు 26) భారతదేశానికి చెందిన రంగస్థల, టెలివిజన్ మరియు సినీ నటుడు. ఆయన మరాఠీ థియేటర్, సినిమా నటుడు చంద్రకాంత్ గోఖలే కుమారుడు. గోఖలే  2010లో స్ప్రింట్ ఆర్ట్స్ క్రియేషన్ బ్యానర్‌పై నిర్మించిన మరాఠీ సినిమా ఆఘాత్‌తో దర్శకుడిగా పరిచయం అయ్యాడు.
విక్రమ్ గోఖలే  2011లో థియేటర్‌లో తన నటనకు సంగీత నాటక అకాడమీ అవార్డును, 2013లో మరాఠీ సినిమా 'అనుమతి లో నటనకుగాను ఉత్తమ నటుడి విభాగంలో జాతీయ చలనచిత్ర అవార్డును గెలుచుకున్నాడు.
సినిమాలు
1. నిక్కమ్మ (2022)
2. గోదావరి (2021)
3. తెహ్రీర్ (2021)
5. ఎబి అని సీడీ (2020)
6. మిషన్ మంగళ్ (2019) శ్రీకాంత్ భోంస్లేగా — ఇస్రో డైరెక్టర్
7. హిచ్కీ (2018) ప్రిన్సిపాల్ ఖాన్‌గా
8. అయ్యారీ (2018) ఆర్మీ జనరల్ ప్రతాప్ మాలిక్ (COAS)గా
9. ఖోపా (2017)
10. ఫిరంగి (2017) పోలీసు అధికారిగా
11. మారథాన్ జిందగీ (2017) [1]
12. యూత్ (2016 చిత్రం) మరాఠీ చిత్రం
13. ఎ డాట్ కామ్ మామ్ (2016)
14. ట్రాఫిక్ (2016)
15. 702 దీక్షితులు (2016)
16. నటసామ్రాట్ (2015)
18. షాసన్ (2015)
19. కార్బన్ (2015)
20. అబ్ తక్ చప్పన్ 2 (2015)
21. కే దిల్ అభి భార నహీ (2015 మరాఠీ థియేటర్)
22. దుసరి గోష్ట (2014)
23. ఆమ్హి బోలాతో మరాఠీ (2014)
24. బ్యాంగ్ బ్యాంగ్! (2014)
25. అనుమతి (2013)
26. మిషన్ 11 జూలై (2010)
27. ఆఘాత్ (2010)
28. డి డానా డాన్ (2009)
29. జీవిత భాగస్వామి (2009)
30. కలవరమాయె మదిలో (2009)
31. రంగ్ రసియా (కలర్స్ ఆఫ్ ప్యాషన్) (2008)
32. వేసవి 2007 (2007)
34. గఫ్లా (2006)
35. మెయిన్ ఐసా హి హూన్ (2005)
36. లక్కీ: నో టైమ్ ఫర్ లవ్ (2005)
37. కిస్నా: ది వారియర్ పోయెట్ (2005)
38. సౌ ఝూత్ ఏక్ సచ్ (2004)
39. మధోషి (2004)
40. హమ్ కౌన్ హై? (2004)
41. ఇష్క్ హై తుమ్సే (2004)
43. లవ్ ఎట్ టైమ్స్ స్క్వేర్ (2003)
44. కుచ్ తుమ్ కహో కుచ్ హమ్ కహెన్ (2002)
45. యే రాస్తే హై ప్యార్ కే (2001)
46. తుమ్ బిన్ (2001)
47. హద్: లైఫ్ ఆన్ ది ఎడ్జ్ ఆఫ్ డెత్ (2001)
48. ఆలవందన్/అభయ్ (2001)
49. ఛాంపియన్ (2000)
మర్రివలస @ మనువలస
మర్రివలస @ మనువలస, ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, అనంతగిరి మండలం లోని గ్రామం. ఇది మండల కేంద్రమైన అనంతగిరి నుండి 26 కి.మీ. దూరం లోను, సమీప పట్టణమైన విశాఖపట్నం నుండి 100 కి.మీ. దూరంలోనూ ఉంది.2011 భారత జనగణన గణాంకాల ప్రకారం ఈ గ్రామం 7 ఇళ్లతో, 34 జనాభాతో 8 హెక్టార్లలో విస్తరించి ఉంది. గ్రామంలో మగవారి సంఖ్య 15, ఆడవారి సంఖ్య 19. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 34. గ్రామం యొక్క జనగణన లొకేషన్ కోడ్ 584293 .పిన్ కోడ్: 531145.
విక్రమ్ గోఖలే
సినిమాలు
50. హే రామ్ (2000)
మర్రివలస @ మనువలస
విద్యా సౌకర్యాలు
బాలబడి శృంగవరపుకోటలోను, ప్రాథమిక పాఠశాల గొర్రెగొమ్ములోను, ప్రాథమికోన్నత పాఠశాల లుంగపర్తిలోను, మాధ్యమిక పాఠశాల అనంతగిరిలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల శృంగవరపుకోటలోను, ఇంజనీరింగ్ కళాశాల విశాఖపట్నంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల విశాఖపట్నంలో ఉన్నాయి.
విక్రమ్ గోఖలే
సినిమాలు
51. హమ్ దిల్ దే చుకే సనమ్ (1999)
మర్రివలస @ మనువలస
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
విక్రమ్ గోఖలే
సినిమాలు
52. తొందరపాటు హసటే (1998)
మర్రివలస @ మనువలస
తాగు నీరు
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
విక్రమ్ గోఖలే
సినిమాలు
53. బద్మాష్ (1998)
మర్రివలస @ మనువలస
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
విక్రమ్ గోఖలే
సినిమాలు
55. ఆందోళన్ (1995)
మర్రివలస @ మనువలస
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. సమీప గ్రామాల నుండి ఆటో సౌకర్యం ఉంది. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
విక్రమ్ గోఖలే
సినిమాలు
56. తాడిపార్ (1995)
57. జజ్బాత్ (1994)
మర్రివలస @ మనువలస
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
పద్మ రాజన్
దేశంలో ఎక్కడ  ఎన్నికలు జరిగినా  మొదట నామినేషన్‌ వేసే పద్మరాజన్‌ ఇండియా బుక్‌ ఆఫ్‌ రికార్డులో చోటు దక్కించుకున్నాడు. రాష్ట్రపతులు, ప్రధానమంత్రులు, వివిధ రాష్ట్రాల సీఎం ల పై పోటీచేసిన పద్మ రాజన్ గిన్నిస్‌ బుక్‌లో చోటు సంపాదించడమే లక్ష్యంగా ముందుకు వెళతానన్నాడు.
విక్రమ్ గోఖలే
సినిమాలు
58. ముక్తా (1994)
పద్మ రాజన్
జననం
తమిళనాడులోని సేలం జిల్లా  మేట్టూరు సమీపంలోని ఎరటై పులియ మరత్తూరులో జన్మిచాడు.
గల్లీ నుండి ఢిల్లీ వరకు పోటీ
1986లో మెట్టూరు నుంచి స్వతంత్ర అభ్యర్థిగా పద్మరాజన్ తొలిసారి ఎన్నికల బరిలోకి దిగారు. ఆ తర్వాత మాజీ ప్రధానులు అటల్ బిహారీ వాజ్‌పేయిపై లక్నోలో, పీవీ నరసింహారావుపై నంద్యాలలో పోటీ చేశారు. రాష్ట్రపతి ఎన్నికల్లో కేఆర్‌ నారాయణన్, ఏపీజే అబ్దుల్ కలాం, ప్రతిభా పాటిల్, ప్రణబ్ ముఖర్జీపై పోటీ చేశారు. అదే విదంగా తమిళనాడు  అసెంబ్లీ ఎన్నికల్లో సీఎం పళనిస్వామికి పోటీగా ఎడపాడి నియోజకవర్గంలో, కేరళ అసెంబ్లీ ఎన్నికల్లో  సీఎం పినరయి విజయన్‌కు పోటీగా ధర్మడం నియోజకవర్గం నుండి  పోటీ చేశారు.
సొంత డబ్బుతో నామినేషన్లు
పద్మ రాజన్ ప్రతి ఎన్నికల్లోనూ తన సొంత డబ్బు ఖర్చు పెట్టి డిపాజిట్‌ సొమ్ము చెల్లించి నామినేషన్లు వేస్తుంటారు. ఇప్పటి వరకు 226 సార్లు ఆయన నామినేషన్లు వేశారు. 227 వ సారి తమిళనాడు స్థానిక సంస్థలకు నామినేషను వేసాడు. ఇన్ని సార్లు నామినేషనులు వేసిన పద్మ రాజన్ ఇప్పటివరకు కనీసం వార్డు సభ్యునిగా కూడా గెలవలేదు.
గిన్నిస్‌ బుక్‌లో  చోటే లక్ష్యంగా
ఇండియా బుక్‌ ఆఫ్‌ రికార్డులో చోటు సంపాదించిన అనంతరం  పద్మరాజన్‌ గిన్నిస్‌ బుక్‌ రికార్డులో తన పేరు నమోదయ్యే వరకు అన్నీ ఎన్నికల్లో పోటీ చేస్తూనే ఉంటానని స్పష్టం చేశాడు. అప్పటిదాకా తన ప్రయత్నాన్ని ఆపననన్నాడు.
మూలాలు
వర్గం:ఇండియా బుక్ ఆఫ్ రికార్డ్స్
విక్రమ్ గోఖలే
సినిమాలు
59. వజీర్ (1994)
60. ఘర్ ఆయా మేరా పరదేశి (1993)
62. జఖ్మో కా హిసాబ్ (1993)
63. బల్వాన్ (1992)
64. ఖైద్ మే హై బుల్బుల్ (1992)
65. యాద్ రాఖేగీ దునియా (1992)
66. అధర్మ్ (1992)
67. ఖుదా గవా (1992)
68. మహర్చి సాది (1991)
69. అకైలా (1991)
71. ధరమ్ సంకట్ (1991)
72. సౌ కోటి (1991)
73. క్రోధ్ (1990)
74. అగ్నిపథ్ (1990)
75. తోడసా రూమానీ హో జాయెన్ (1990)
76. కరిష్మా కలి కా (1990)
77. ఈశ్వర్ (1989)
78. సలీం లాంగ్డే పె మత్ రో (1989)
79. ఫలక్ (ది స్కై) (1988)
80. ఇన్సాఫ్ (1987)
81. వివేక్ (1985)
82. మహానంద (1985)
83. సతీ నాగ్ కన్య (1983)
మర్రివలస @ మనువలస
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. వార్తాపత్రిక గ్రామం నుండి 5 కి.మీ.లోపు దూరంలో ఉంది. అసెంబ్లీ పోలింగ్ స్టేషన్ గ్రామం నుండి 5 నుండి 10 కి.మీ. దూరంలో ఉంది. సమీకృత బాలల అభివృద్ధి పథకం, అంగన్ వాడీ కేంద్రం, ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం, జనన మరణాల నమోదు కార్యాలయం గ్రామం నుండి 10 కి.మీ.కి పైబడిన దూరంలో ఉన్నాయి.
విక్రమ్ గోఖలే
సినిమాలు
84. దరోదేఖోర్ (1980)
85. జై బాబా అమర్నాథ్ (1981)
86. ఆపో జాద్రో (1979) (గుజరాతి)
87. ప్రేమ్ బంధన్ (1979)
మర్రివలస @ మనువలస
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
విక్రమ్ గోఖలే
సినిమాలు
88. స్వర్గ్ నరక్ (1978) - సినిమా హాల్ మేనేజర్
మర్రివలస @ మనువలస
భూమి వినియోగం
మర్రివలస @ మనువలసలో భూ వినియోగం కింది విధంగా ఉంది:
విక్రమ్ గోఖలే
సినిమాలు
89. భింగ్రీ (1977)
90. యేహీ హై జిందగీ (1977)
92. వర్హాది అని వజంత్రీ (1973)
93. పర్వానా (1971)
94. ఖర సంగయ్చ తర్ - మరాఠీ నాటకం
95. జవాయి మఝా భలా - మరాఠీ నాటకం
96. కథ - మరాఠీ ప్లే
మరణం
విక్రమ్‌ గోఖలే అనారోగ్య కారణాలతో పుణెలోని దీననాథ్ మంగేష్కర్‌ ఆస్పత్రిలో చికిత్స పొందుతూ ఆరోగ్యం విషమించడంతో 2022 నవంబరు 26న మరణించాడు.
బయటి లింకులు
వర్గం:1940 జననాలు వర్గం:2022 మరణాలు
వల్లూరి సీతారామారావు
thumb|వల్లూరి సీతారామారావు సీతారామ్ రావు వల్లూరి (జూన్ 25, 1924 - జనవరి 23, 2019) ఒక ఇంజనీర్, శాస్త్రవేత్త. లోహపు శక్తి హీనత మీద చేసిన కృషికి ప్రసిద్ది చెందాడు. ఆయన 1924 లో ఏలూరు లో జన్మించారు. తండ్రి వైద్య వృత్తిలో ఉండేవాడు.
జీవిత విశేషాలు
అతను బెనారస్ హిందూ విశ్వవిద్యాలయం లో 1942 లో అప్పటి ఆచార్యులు. ఆ విశ్వవిద్యాలయ  కులపతి అయిన సర్వేపల్లి రాధాకృష్ణ న్ వీరి విద్యాబుద్దులు చూసి, బి.ఎస్.సి ఇంజనీరింగ్ విభాగం లో ప్రవేశమునకు సహాయం చేశాడు. 1946 నుంచి 1949 వరకు ఇండియన్ ఇన్‍స్టిట్యూట్ అఫ్ సైన్స్ లో తన పరిశోధనలు చేశాడు.
అతను ఎర్నెస్ట్ సెచ్లర్ ఆధ్వర్యంలో 1954 లో కాల్‍టెక్ లో డాక్టరేట్ పూర్తి చేశాడు. తరువాత తన పరిశోధనా పనిని కొనసాగించాడు. 1963 లో, అతను జార్జ్ బోక్రాత్,  జేమ్స్ గ్లాస్కోతో కలిసి లోహాలలో పెళుసుదనం, పగుళ్ళ చలన్మ్ మధ్య సంబంధం గురించి తయారుచేసిన తన పరిశోధనపత్రానికి రైట్ బ్రదర్స్ పతకాన్ని గెలుచుకున్నాడు,. తరువాత భారతదేశానికి తిరిగి వచ్చి మద్రాసులోని ఇండియన్ ఇనిసటిట్యూట్ ఆఫ్ టెక్నాలజీ యొక్క అప్లైడ్ మెకానిక్స్ విభాగంలో చేరాడు, అక్కడ ఒక ఉపాధ్యాయుడిగా, అత్యుత్తమ పరిశోధకుడిగా లోహపు సాంద్రత  రంగంలో పనిచేసాడు. బెంగళూరులోని   సి.ఎస్.ఐ.ఆర్- నేషనల్ ఏరోస్పేస్ లాబొరేటరీస్ డైరక్టర్ గా డాక్టర్. పి. నీలకంఠన్ తరువాత, పదవీ భాద్యతలు స్వీకరించాడు. దీనికి ఇంతకు ముందుగా నేషనల్ ఏరొనాటికల్ లాబోరేటరీ  గా ఉండేది. 19 సంవత్సరాల తన పదవీకాలంలో, అతను NAL ను ఇండియన్ ఏరోనాటిక్స్లో ఒక అతిముఖ్యమైన శక్తిగా మార్చాడు. సి.ఎస్.ఐ.ఆర్ లో కొత్త నియామకాలు, అంచనా పథకాన్ని రూపొందించడంలో ముఖ్యపాత్ర పోషించాడు. వల్లూరి / వరదరాజన్ కమిటీ 1981 సంవత్సరంలో సిఎస్ఐఆర్ ప్రయోగశాలలలో నియామకం, అంచనా యొక్క కొత్త విధానాన్ని సిఫారసు చేసింది. భారతదేశంలోని అధునాతన శాస్త్రీయ సంస్థల నుండి ప్రకాశవంతమైన శాస్త్రీయ సిబ్బందిని తమ ఉద్యోగాలు వదల కుండా దారితీసే అత్యంత ముఖ్యమైన దశలలో ఒకటిగా విస్తృతంగా గుర్తించబడింది.
డాక్టర్ ఎస్.ఆర్. వల్లూరి ఐఐఎస్సి వాల్ ఆఫ్ ఫేం. భారత ప్రభుత్వం పద్మశ్రీ, వాస్విక్ పారిశ్రామిక పరిశోధన అవార్డు (1976) పురస్కారం పొందారు.. అతను 1976 లో ఐఐఎస్సి పూర్వ విద్యార్థుల సంఘం వ్యవస్థాపక అధ్యక్షుడిగా 1971 ], 1971 లో ఇండియన్ అకాడమీ ఆఫ్ సైన్సెస్ సహచరుడు గా ఎన్నికయ్యారు.
వనరులు
వర్గం:పద్మశ్రీ పురస్కార గ్రహీతలు వర్గం:శాస్త్రవేత్తలు వర్గం:1924 జననాలు వర్గం:సాంకేతిక నిపుణులు వర్గం:2019 మరణాలు
తాడంకి శేషమాంబ
తాడంకి శేషమాంబ (1908-1968) తొలి తరం తెలుగు సినిమా నటి. గయ్యాళి అత్త పాత్రలకు ప్రసిద్ధి చెందినది.
తన తొలినాటకం కన్యాశుల్కంలో మధురవాణిగా శేషమాంబ తన అభినయంతో ప్రేక్షకులను మెప్పించి అలరించడంతో, నాటకరంగంలో స్థిరపడి కుటుంబ నిర్వహణకు ఇబ్బందులు తీరిపోయాయి. పాండవోద్యగవిజాయాలు నాటకంలో కర్ణుడి పాత్ర, ఖిల్జీ రాజ్య పతనంలో కమలారాణి పాత్రలు శేషమాంబకు పేరుతెచ్చి పెట్టాయి.
1939లో వాహినీ పతాకంపై వందేమాతరం సినిమా నిర్మాణంలో ఉన్న దర్శకనిర్మాత బి.ఎన్.రెడ్డికి అందులో గయ్యాళి అత్త పాత్రను పోషించడానికి సరైన నటి దొరకలేదు. ఆ అన్వేషణలో ఉన్న ఆయన మిత్రుల ద్వారా శేషమాంబ గురించి విని ఆమెను పరీక్షించడానికి సముద్రాల, ఎ.కె.శేఖర్ లను తెనాలి పంపాడు. వాళ్ళు శేషమాంబతో మాట్లాడి ఒప్పందం కుదుర్చుకొని మద్రాసు తిరిగివెళ్ళారు. అలా సినిమా రంగానికి పరిచయమైంది శేషమాంబ. నిజ జీవితంలో అత్త ఆడబిడ్డల అదమాయింపులు, ఆరళ్ళు చాలాకాలం అనుభవించిన శేషమాంబ తన అనుభవసారాన్ని రంగరించి గయ్యాళి అత్త పాత్రను తనదైన శైలిలో అద్భుతంగా పోషించింది.
శేషమాంబ 14-11-1958 తేదీన తెనాలిలోనే మరణించింది. ఈమె కూతురు స్వరాజ్యలక్ష్మి కూడా నటే.
నుస్రత్ జహాన్
నుస్ర‌త్ జ‌హాన్‌ బెంగాలీ సినిమా నటి, రాజకీయ నాయకురాలు. ఆమె 2019లో జరిగిన పార్లమెంట్ ఎన్నికల్లో తృణమూల్‌ కాంగ్రెస్‌ పార్టీ తరపున బసిర్‌హాట్‌ నియోజకవర్గం నుండి పోటీ చేసి ఎంపీగా గెలిచింది.
జననం, విద్యాభాస్యం
నుస్ర‌త్ జ‌హాన్‌ పశ్చిమ బెంగాల్‌ రాష్ట్రం, కలకత్తాలో ముహమ్మద్ షాజహాన్, సుష్మా ఖాతున్ దంపతులకు 1990, జనవరి 8న జన్మించింది. ఆమె పదవ తరగతి వరకు మిషన్స్ స్కూల్ ఆఫ్ అవర్ లేడీ క్వీన్ లో, భవానీపూర్ కాలేజ్ నుండి కామర్స్ బ్యాచిలర్ (ఆనర్స్) డిగ్రీ పూర్తి చేసింది.
సినీ జీవితం
నుస్ర‌త్ జ‌హాన్‌ 2010లో ఫెయిర్ వన్ మిస్ కోల్‌కతా పోటీలో గెలుపొందిన తర్వాత  మోడలింగ్ రంగంలోకి అడుగు పెట్టింది. ఆమె 2011లో షోత్రు సినిమా ద్వారా సినీరంగంలోకి అడుగు పెట్టింది. నుస్రత్ జహాన్ ఇప్పటివరకూ దాదాపు 20 పైచిలుకు సినిమాల్లో నటించింది.
వైవాహిక జీవితం
నుస్ర‌త్ జ‌హాన్‌ 2019లోటర్కీలోని బోడ్రమ్‌లో పారిశ్రామికవేత్త నిఖిల్ జైన్‌ను వివాహం చేసుకుంది. ఆమె నవంబర్ 2020లో తన భర్త నిఖిల్‌ జైన్‌ నుంచి విడిపోయింది. నిఖిల్ జైన్‌కు తను విడాకులు ఇవ్వాల్సిన అవసరం లేదని, తన వివాహం చట్టపరమైనది కాదని ఆమె తెలిపింది. నుస్రత్ జహాన్ వివాహం టర్కీ వివాహ చట్టాల ప్రకారం టర్కీలో నిఖిల్ జైన్‌తో జరిగినందున తన వివాహం భారత్‌లో చెల్లదని చట్ట ప్రకారం అది పెళ్లి కాదని, అదొక బంధం లేదా సహజీవనం మాత్రమే అని తెలిపింది.
మూలాలు
వర్గం:1990 జననాలు
సలీం కుమార్
thumb|సలీం కుమార్ సలీం కుమార్ (జననం 10 అక్టోబర్ 1969) భారతదేశానికి చెందిన నటుడు, హాస్యనటుడు, దర్శకుడు, మలయాళ సినిమా రచయిత. ఆయన 2010లో  అదామింటే మకాన్ అబు  లో నటనకుగాను ఉత్తమ నటుడిగా జాతీయ చలనచిత్ర అవార్డును, కేరళ స్టేట్ ఫిల్మ్ అవార్డును గెలుచుకున్నాడు.
సలీం కుమార్ దర్శకత్వం వహించిన సినిమా కరుత జూతన్ 2017లో ఉత్తమ కథ విభాగంలో కేరళ రాష్ట్ర చలనచిత్ర అవార్డును, 2005లో అచనురంగత వీడు నటన విభాగంలో రెండవ ఉత్తమ నటుడిగా కేరళ రాష్ట్ర చలనచిత్ర అవార్డును, 2013లో ఉత్తమ నటుడిగా కేరళ రాష్ట్ర టెలివిజన్ అవార్డును గెలుచుకున్నాడు.
బయటి లింకులు
వర్గం:1969 జననాలు వర్గం:మలయాళ సినిమా నటులు వర్గం:మలయాళ సినిమా దర్శకులు
పి.ఎస్.నారాయణస్వామి
జీవిత విశేషాలు
ఇతడు తమిళనాడు లోని అనతాండవపురం గ్రామంలో పి.ఎన్.సుబ్రమణియన్, మధురాంబాళ్ దంపతులకు 1934, ఫిబ్రవరి 24న జన్మించాడు. ఇతని తండ్రి వృత్తి రీత్యా వైద్యుడైనప్పటికీ సంగీతం పట్ల అభిరుచి మెండుగా ఉండేది.
వృత్తి
ఇతడు ముదికొండన్ వెంకట్రామ అయ్యర్, తిరుప్పంబరం సోమసుందరం పిళ్ళై, టి.ఎం.త్యాగరాజన్, సెమ్మంగుడి శ్రీనివాస అయ్యర్‌ల వద్ద గాత్ర సంగీతం నేర్చుకున్నాడు. ఇతడు కుంభకోణం రాజమణి శాస్త్రి వద్ద వీణావాదన నేర్చుకున్నాడు. ఇతడు సంగీతగురువుగా ప్రశంసలను పొందాడు.
ఇతడు తన 12వ యేట "బాల గాన కళారత్నం" బిరుదును పొందాడు. ఇతడు ఆకాశవాణిలో పనిచేశాడు. 1999లో మద్రాసు సంగీత అకాడమీ ఇతనికి "సంగీత కళాచార్య" బిరుదును ఇచ్చింది. 2003లో భారత ప్రభుత్వం మూడవ అత్యున్నత పౌరపురస్కారం పద్మభూషణ్‌తో సత్కరించింది. కేంద్ర సంగీత నాటక అకాడమీ 2005లో కర్ణాటక సంగీతం - గాత్రం విభాగంలో సంగీత నాటక అకాడమీ అవార్డును ప్రదానం చేసింది.
ఇతడు తన 87వ యేట 2020, అక్టోబరు 16న చెన్నై, మైలాపూర్‌లోని తన స్వగృహంలో మరణించాడు.
బయటి లింకులు
వర్గం:పద్మభూషణ పురస్కారం పొందిన తమిళనాడు వ్యక్తులు వర్గం:తమిళనాడు గాయకులు వర్గం:ఆకాశవాణి వ్యక్తులు
గండగలపాడు
గండగలపాడు , ఖమ్మం జిల్లా, వైరా మండలానికి చెందిన గ్రామం. .
thumb|250px|గండగలపాడు వద్ద సాయిబాబా మందిరం|alt=|ఎడమ
thumb|250px|గండగలపాడు వీధి|alt=
విజయ్ పాల్
'''టి. విజయ్ పాల్''' (మ. 16 డిసెంబరు 2016) తెలంగాణకు చెందిన భారత ఫస్ట్ క్లాస్ క్రికెటర్. హైదరాబాదు క్రికెట్ జట్టు తరఫున ఆడిన విజయ్, పదవీ విరమణ తర్వాత క్రికెట్ కోచ్‌గా, సెలెక్టర్‌గా పనిచేశాడు.
క్రీడారంగం
1971/72 సీజన్ లో వజీర్ సుల్తాన్ టొబాకో XI మ్యాచ్ తో ఫస్ట్-క్లాస్ క్రికెట్ లోకి అరంగేట్రం చేసిన పాల్, తరువాత 1974/75, 1982/83 సీజన్లలో రంజీ ట్రోఫీలో హైదరాబాదు జట్టుకు ప్రాతినిధ్యం వహించి, మొత్తం 34 ఫస్ట్ క్లాస్ మ్యాచ్‌లలో ఆడాడు. "దృఢమైన, కాంపాక్ట్" మిడిల్-ఆర్డర్ బ్యాట్స్ మాన్ అయిన పాల్ తన ఫస్ట్-క్లాస్ కెరీర్ లో రెండు సెంచరీలతోపాటు 35.97 సగటుతో 1583 పరుగులు చేశాడు. స్థానిక క్రికెట్ లీగ్‌లలో ఆంధ్రా బ్యాంక్ తరఫున ఆడాడు, గ్రాండ్‌స్లామ్ టోర్నమెంట్ టైటిల్స్ కోసం జట్టుకు నాయకత్వం వహించాడు.
1984లో పదవీ విరమణ చేసిన పాల్, క్రికెటర్లకు శిక్షణ ఇవ్వడంకోసం క్రికెట్ కోచ్ గా మారాడు. సికింద్రాబాదు లోని జింఖానా క్రికెట్ మైదానం, శ్రీ రామకృష్ణ విద్యాలయ భవన్, కాప్రా లోని కాల్ పబ్లిక్ స్కూల్ తదితర ప్రాంతాలలో శిక్షణ ఇచ్చాడు. "నగరంలో మంచి పేరున్న కోచ్ లలో పాల్ ఒకడు" అని తెలంగాణ టుడే పేర్కొంది. తొలిరోజుల్లో పాల్ దగ్గర శిక్షణ పొందిన క్రికెటర్లలో ప్రగ్యాన్ ఓజా, అంబటి రాయుడు కూడా ఉన్నారు. పాల్ సెలెక్టర్‌గా కూడా పనిచేశాడు.
మరణం
పాల్ తన 64 సంవత్సరాల వయసులో 2016, డిసెంబరు 16న మరణించాడు. ఇతనికి ఇద్దరు కుమారులు ఉన్నారు.
బస్తీ దవాఖాన
హైదరాబాద్‌లో నిరుపేదలకు మెరుగైన వైద్య సదుపాయాలు అందించడానికి తెలంగాణ ప్రభుత్వం బస్తీ దవాఖానాను ఏర్పాటు చేసింది. ఈ దవాఖానాను నగరంలో ప్రతి 10వేల మందికి ఒక దవాఖానా చొప్పున వెయ్యి బస్తీ దవాఖానాలను దశలవారీగా ఏర్పాటు చేయనున్నారు. బస్తీ దవాఖానాలో ఒక డాక్టర్‌, ఒక స్టాఫ్‌ నర్స్‌, ఒక నర్స్‌లతోపాటు, మందులు, రోగ నిర్ధారణ పరీక్షలు అందుబాటులో ఉంటాయి. ప్రాథమికంగా చికిత్సలు అందిస్తారు. సోమవారం నుంచి శనివారం వరకు ప్రతి రోజు ఉదయం 9 గంటల సాయంత్రం 4 గంటల వరకు వైద్యసేవలు అందిస్తారు.
57 రకాల వైద్య సేవలు
బస్తీ దవాఖానాల్లో ఓపీ, ప్రాథమిక రోగ నిర్ధారణ పరీక్షలు, గర్బిణీలు, బాలింతలకు పరీక్షలు, టీకాలు వేయడం, కుటుంబ నియంత్రణ కౌన్సెలింగ్‌, రక్త హీనత, షుగర్‌, బీపీ, క్యాన్సర్‌ పరీక్షలు, ఇతర ప్రాథమిక చికిత్సలు, ఆరోగ్య పరిరక్షణ-అవగాహన-చైతన్యం వంటి 57 రకాల వైద్య సేవలు అందుబాటులో ఉంటాయి. అంతకు మించిన ఆరోగ్య, అత్యవసర సమస్యలకు రెఫరల్‌ హాస్పిటల్స్‌గా ఉండే సిహెచ్‌సిలు, ఇతర ప్రభుత్వ దవాఖానాలకు రెఫర్‌ చేస్తారు.
మూలాలు
వర్గం:2018 స్థాపితాలు వర్గం:తెలంగాణ ప్రభుత్వ నిర్మాణాలు
అరూన్ టికేకర్
జీవిత విశేషాలు
ఆయన రచయితల, జర్నలిస్టుల కుటుంబంలో జన్మించారు. ఆయన ఒక కళాశాల అధ్యాపకునిగా కొన్ని సంవత్సరాలు పనిచేసి తరువాత న్యూఢిల్లీ లోని యు.ఎస్.లైబ్రరీ ఆఫ్ కాంగ్రెస్ వద్ద భాష, అసహిత్యం నిపుణునిగా ఆరితేరారు. ఆయన పత్రికా ప్రస్థానం "ది టైమ్స్ ఆఫ్ ఇండియా"కు ఛీఫ్ గా చేరినప్పుడు ప్రారంభమైనది. ఆయన మహారాష్ట్ర టైమ్స్ పత్రికకు సీనియర్ అసిస్టెంత్ ఎడిటర్ గా పనిచేసారు. ఆయన టైమ్స్ ఆఫ్ ఇండియాకు ఆర్చివల్ రీసెర్చ్ ఛీఫ్ గా ఉన్నప్పుడు 150 యేండ్ల పత్రికల చరిత్రను వ్రాయుటకు బాధ్యత వహించాడు. ఆయన ఇండియన్ ఎక్స్‌ప్రెస్ గ్రూపు ప్రచురించిన మరాఠీ పత్రిక "లోక్‌సత్తా"కు సంపాదకునిగా నియమింపబడ్డారు. అచట 1991 నుండి 2002 వరకు పనిచేసాడు. 2009లో పూణె విశ్వవిద్యాలయంలో జర్నలిజం, కమ్యూనికేషన్స్ విభాగంలో ప్రొఫెసర్ గా బాధ్యతలు నిర్వహించారు. ఆయనకు అనేక సాహిత్య, జర్నలిజం అవార్డులు వచ్చాయి. జూన్ 2010లో ముంబై లోని ఆసియాటిక్ సొసైటీ అధ్యక్షునిగా పనిచేసారు. ఆయా మహారాష్ట్ర@50 స్టడీ సెంటర్ ను ప్రారంభించారు. ఆసియాటిక్ సొసైటీలో 200,000 పుస్తకాలు ఉన్నాయి. టికేకర్ ఆ పుస్తకాలను సంరక్షించుటకు క్రియాశీలకంగా కృషిచేసారు.
కెరీర్
భాషా, సాహిత్యాల్లో అద్భుత నైపుణ్యం గల ఆయన కొన్నేళ్ల పాటు అధ్యాపక వృత్తిలో కొనసాగారు. దిల్లీలోని యూఎస్‌ లైబ్రరీ కాంగ్రెస్‌ కార్యాలయంలో అక్విజిషన్‌ నిపుణుడిగానూ పనిచేశారు. పాత్రికేయ వృత్తికీ అరూన్‌ టికేకర్‌ విస్తృత సేవలు అందించారు. టైమ్స్‌ ఆఫ్‌ ఇండియా రిఫరెన్స్‌ చీఫ్‌గా వ్యవహరించారు. దశాబ్ద కాలం (1992-2002) ఇండియన్‌ ఎక్స్‌ప్రెస్‌కు చెందిన మరాఠీ పత్రికకు సంపాదకత్వం వహించారు. మహారాష్ట్ర టైమ్స్‌కు సీనియర్‌ అసిస్టెంట్‌ ఎడిటర్‌గా, లోక్‌సత్తా పత్రిక ఎడిటర్‌గా పనిచేశారు. మరాఠీ, ఆంగ్ల భాషల్లో 20పైగా పుస్తకాలు రాశారు.
మరణం
అరూన్‌ టికేకర్‌ అనారోగ్య కారణాలతో 2016 జనవరి 19 న కన్నుమూశారు.
ఇతర లింకులు
వర్గం:సంపాదకులు వర్గం:పాత్రికేయులు వర్గం:ఆంగ్ల రచయితలు వర్గం:మరాఠీ రచయితలు వర్గం:2016 మరణాలు
పోలియో టీకా
పోలియో టీకా, చిన్నారుల్లో వచ్చే పోలియో వ్యాధి నివారణకు ఉపయోగించే టీకా. ఇది క్రియారహిత ఇంజెక్షన్ (ఐపివి)గా, నోటి టీకా (ఓపివి)గా రెండు రకాలుగా ఉపయోగించబడుతుంది. పిల్లలకి వచ్చే పోలియో వ్యాధికి పూర్తిగా టీకాలు వేయాలని ప్రపంచ ఆరోగ్య సంస్థ (డబ్ల్యూహెచ్‌ఓ) సిఫార్సు చేసింది. ఈ రెండు టీకాలు ప్రపంచంలోని చాలా ప్రాంతాలలోని పోలియో వ్యాధిని పూర్తిగా నిర్మూలించాయి. ప్రతి సంవత్సరం సేకరించిన నివేదిక ప్రకారం ప్రకారం 1988లో 350,000 గా ఉన్న పోలియో కేసుల సంఖ్య నుండి 2018లో 33కి తగ్గింది.
క్రియారహితం చేసిన పోలియో వ్యాక్సిన్లు చాలా సురక్షితం అని చెప్పవచ్చు. పోలియో ఇంజెక్షన్ చేసిన ప్రదేశంలో చర్మం ఎరుపు రంగులోకి మారవచ్చు, నొప్పి కలిగించవచ్చు. గర్భధారణ సమయంలో, హెచ్ఐవి/ఎయిడ్స్ ఉన్నవారికి కూడా ఇవి సురక్షితమని వైద్యులు సూచించారు.
టీకాలు
బలహీనపడ్డ లేదా మృత వ్యాధికారక బ్యాక్టీరియాను వ్యక్తి శరీరంలోకి ప్రవేశపెడతారు. చాలా సందర్భాల్లో ఇంజెక్షన్ ద్వారా ఈ పనిచేస్తారు. శరీరంలోని తెల్లరక్తకణాలు ప్రేరేపితమై, వ్యాధిపై పోరాడేందుకు యాంటీబాడీలను ఉత్పత్తి చేస్తాయి. సదరు వ్యక్తికి తర్వాత వ్యాధి వస్తే, సంబంధిత కణాలను యాంటీబాడీలు నిర్వీర్యం చేస్తాయి.
పోలియో టీకాల తయారీ
ఈ రెండు టీకాల్లో మొదటి టీకాను జోనస్ సాల్క్ అనే శాస్త్రవేత్త అభివృద్ధి చేయగా, 1952లో ఇది మొదటిసారిగా పరీక్షించబడింది. 1955 ఏప్రిల్ 12న సాల్క్ ప్రపంచానికి తెలిసేలా దీనిపై ఒక ప్రకటన చేశాడు. దీంట్లో ఇంజెక్ట్ చేయబడిన క్రియాశూన్యమైన (మృత) పోలియోవైరస్ డోస్ ఉంది. ఆల్బర్ట్ సబిన్ అనే శాస్త్రవేత్త పోలియో వైరస్‌ని ఉపయోగించి నోటితో తీసుకునే టీకా‌ను తయారు చేశాడు. ఈ టీకా‌ని మానవ నమూనాలకు ఉపయోగించడం 1957లో ప్రారంభమవ్వగా, 1962లో దీనికి లైసెన్స్ దొరికింది. ఎందుకంటే రోగనిరోధకశక్తితో పోటీపడే వ్యక్తులలో పోలియో వైరస్‌ కోసం దీర్ఘకాలం కొనసాగే వాహక స్థితి లేదు. ఈ రెండు టీకా మందులు ప్రపంచంలోని పలు దేశాలలోని పోలియో వ్యాధిని నిర్మూలించాయి. ఇది 1988లో ప్రపంచమంతటా ఉన్న 350,000 కేసులను 2007లో 1,625 కేసులకు తగ్గించగలిగిందని అంచనా వేయబడింది.
భారతదేశంలో
తొలిసారిగా 1985లో ప్రపంచ వ్యాధి నిరోధక శక్తి కార్యక్రమంలో మొదటిసారిగా ఓరల్ పోలియో వ్యాక్సిన్ భారతదేశంలో ప్రారంభించారు.
భారతదేశంలో పోలియోను నిర్మూలించే లక్ష్యంతో భారత ప్రభుత్వం 1995లో దేశవ్యాప్తంగా పల్స్ పోలియో కార్యక్రమాన్ని ప్రారంభించింది. 1.5 లక్షల మంది సూపర్ వైజర్ల ఆధ్వర్యంలో 24 లక్షల మంది వైద్య వాలంటీర్లు పాల్గొని మొదటిసారిగా ఓరల్ పోలియో వ్యాక్సిన్ అందించారు.